SF กำไร Q3/59 โต 26% หลังรายได้เพิ่มจากการปรับค่าเช่า
SF กำไร Q3/59 โต 26% มาที่ 242.43 ลบ. จากปีก่อนกำไร 192.91 ลบ. หลังรายได้เพิ่มจากการปรับค่าเช่าขึ้น ขณะที่ช่วง 9 เดือนแรกกำไร 772.05 ลบ. โต 28% จากปีก่อน 602.75 ลบ.
8 พ.ย. 2559

บริษัท สยามฟิวเจอร์ ดีเวลอปเมนท์ จำกัด (มหาชน) หรือ SF รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 242.43 ล้านบาท หรือมีกำไรสุทธิ 0.14 บาทต่อหุ้น เพิ่มขึ้น 26% จากช่วงเดียวกันของปีก่อนที่มีกำไรสุทธิ 192.91 ล้านบาท หรือมีกำไรสุทธิ0.11 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากส่วนแบ่งกำไรจากการร่วมค้าสูงกว่างวดเดียวกันของปีก่อน จากผลของการปรับค่าเช่า-บริการจากครบอายุสัญญาเช่า 3 ปี เมื่อกลางปี 2558 ที่ผ่านมา และจากผู้เช่ารายใหม่ รวมทั้งรายได้จากพื้นที่ส่วนกลางเพิ่มขึ้นของโครงการเมกาบางนาและดอกเบี้ยจ่ายลดลงจากการ Refinance เงินกู้
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 772.05 ล้านบาท หรือ 0.43 บาทต่อหุ้น เพิ่มขึ้น 28% จากช่วงเดียวกันของปีก่อนที่มีกำไรสุทธิ 602.75 ล้านบาท หรือ 0.34 บาทต่อหุ้น